b'\n_START_ARTICLE_\nEvropski center za kibernetsko kriminaliteto\n_START_PARAGRAPH_\nEvropski center za kibernetsko kriminaliteto (EC3), imenovan tudi Evropski center za boj proti kibernetski kriminaliteti, je oddelek Evropskega policijskega urada Europol, ki se nahaja v Haagu na Nizozemskem. Center je bil ustanovljen leta 2013, njegov namen pa je varovanje evropskih prebivalcev, podjetji in dr\xc5\xbeav \xc4\x8dlanic EU pred nevarnostmi na spletu, ter boj proti kibernetski kriminaliteti v Evropi. EC3 dr\xc5\xbeavam \xc4\x8dlanicam EU nudi podporo pri izvajanju operacij in preiskav na podro\xc4\x8dju kibernetske kriminalitete. Podporo omogo\xc4\x8da v obliki izdelave operativnih analiz, pomo\xc4\x8di pri na\xc4\x8drtovanju in preiskavah z lastnimi strokovnjaki.\n_START_SECTION_\nUstanovitev\n_START_PARAGRAPH_\nEvropska komisija je 28. marca 2012 predlagala ustanovitev\xc2\xa0Evropskega centra za kibernetsko kriminaliteto, ki bi pomagal \xc5\xa1\xc4\x8dititi evropske dr\xc5\xbeavljane in podjetja pred vedno ve\xc4\x8djimi kibernetskimi gro\xc5\xbenjami.\xc2\xa0 Predlog za ustanovitev novega centra je Komisija podprla z ve\xc4\x8d razlogi. Med najpomembnej\xc5\xa1e razloge je Komisija uvrstila potrebo po prenovitvi pravnega okvirja pri soo\xc4\x8danju s kibernetsko kriminaliteto, ter potrebo po ustanovitvi u\xc4\x8dinkovitega urada za odvzem premo\xc5\xbeenjskih koristi, pridobljenih s kaznivimi dejanji, ki sodijo v podro\xc4\x8dje kibernetske kriminalitete. Kibernetski kriminal je namre\xc4\x8d v porastu - po nekaterih ocenah naj bi vsak dan \xc5\xbertev kibernetskega kriminala postalo vsaj milijon ljudi. Ideja Evropske komisije je bila tudi, da bi center pri\xc4\x8del z delovanjem januarja 2013, po vlo\xc5\xbeitvi predloga o ustanovitvi._NEWLINE_Svet Evropske unije je na zasedanju 7. in 8. junija 2012 v Luxembourgu sprejel sklep o ustanovitvi Evropskega centra za boj proti kibernetski kriminaliteti (3172. zasedanje Sveta za pravosodje in notranje zadeve). V sklepu so Evropsko komisijo pozvali, naj se skupaj z Europolom posvetuje in podrobneje opredeli obseg nalog, ki so potrebne, da bo lahko EC3 za\xc4\x8del delovati do za\xc4\x8detka leta 2013._NEWLINE_Center je bil dokon\xc4\x8dno ustanovljen in pri\xc4\x8del z delovanjem 11. januarja 2013.\n_START_SECTION_\nNamen in naloge\n_START_PARAGRAPH_\nNamen EC3, kot ga definira Europol je krepitev odzivanja organov kazenskega pregona na kibernetsko kriminaliteto v Evropski uniji ter za\xc5\xa1\xc4\x8dita evropskih dr\xc5\xbeavljanov, podjetji in vlad pred spletno kriminaliteto._NEWLINE_Evropska komisija je namen centra v svojem predlogu razdelala bolj podrobno, je pa opis skladen z opredelitvijo Europola. Namen Evropskega centra za kibernetsko kriminaliteto je po navedbah Evropske komisije \xc5\xa1\xc4\x8dititi podjetja in evropske dr\xc5\xbeavljane pred vedno ve\xc4\x8djimi kibernetskimi gro\xc5\xbenjami. Center predstavlja osrednjo to\xc4\x8dko za boj proti kibernetski kriminaliteti v Evropi, prioritetno pa se osredoto\xc4\x8da na nezakonite dejavnosti organiziranih kriminalnih zdru\xc5\xbeb na spletu. \xc5\xa0e posebej naj bi pozornost posve\xc4\x8dali aktivnostim kriminalnim zdru\xc5\xbebam, ki na ra\xc4\x8dun kibernetske kriminalitete ustvarjajo velike dobi\xc4\x8dke, kot so na primer spletne prevare s kreditnimi karticami in podatki o ban\xc4\x8dnih ra\xc4\x8dunih._NEWLINE_Namen EC3 je tudi opozarjati dr\xc5\xbeave \xc4\x8dlanice EU na pomanjkljivosti njihove za\xc5\xa1\xc4\x8dite na spletu in na huj\xc5\xa1e kibernetske gro\xc5\xbenje. Odkriva organizirane kriminalne mre\xc5\xbee na podro\xc4\x8dju kibernetskega kriminala ter najbolj nevarne storilce kaznivih dejanj v kibernetskem prostoru.\xc2\xa0Center EC3 zagotavlja operativno podporo v preiskavah, in sicer s tem, da zagotovi pomo\xc4\x8d forenzi\xc4\x8dnih strokovnjakov, ko dolo\xc4\x8dena vrsta kibernetske kriminalitete prese\xc5\xbee nacionalne meje. Operativno podporo zagotovi tudi s pomo\xc4\x8djo pri vzpostavljanju skupnih preiskovalnih ekip, ki vklju\xc4\x8dujejo pripadnike EC3 in pripadnike nacionalnih varnostnih sil dr\xc5\xbeav \xc4\x8dlanic EU s podro\xc4\x8dja kibernetske kriminalitete._NEWLINE_Evropski center za boj proti kibernetski kriminaliteti podpira in usklajuje dejavnosti in preiskave, ki jih na ve\xc4\x8d podro\xc4\x8djih (visokotehnolo\xc5\xa1ka kriminaliteta, spolno izkori\xc5\xa1\xc4\x8danje otrok na spletu in goljufije v zvezi s pla\xc4\x8dili) opravljajo organi dr\xc5\xbeav \xc4\x8dlanic._NEWLINE_Glavni cilj Evropskega centra za boj proti kibernetski kriminaliteti je izkoreniniti dejavnosti mre\xc5\xbe organiziranega kriminala, ki so odgovorne za huj\xc5\xa1a kazniva dejanja na podro\xc4\x8dju kibernetske kriminalitete. \xc2\xa0\xc2\xa0\xc2\xa0\n_START_SECTION_\nPodro\xc4\x8dja delovanja\n_START_PARAGRAPH_\nPodro\xc4\x8dja delovanja Evropskega centra za boj proti kibernetski kriminaliteti se delijo na:_NEWLINE_-Visokotehnolo\xc5\xa1ka kriminaliteta (kibernetski napad, zlonamerna programska oprema)_NEWLINE_\xc5\xbde v svojem prvem letu delovanja je Evropski center za boj proti kibernetski kriminaliteti pomagal pri usklajevanju 19 ve\xc4\x8djih mednarodnih preiskav kibernetske kriminalitete._NEWLINE_Evropski center za boj proti kibernetski kriminaliteti je podprl tudi ve\xc4\x8d mednarodnih pobud na podro\xc4\x8djih razbitja omre\xc5\xbeja robotskih ra\xc4\x8dunalnikov, imenovanih tudi botneti, prekinitve in preiskave forumov z vsebinami o kaznivih dejanjih ter preiskave napadov zlonamerne programske opreme._NEWLINE_-Spolno izkori\xc5\xa1\xc4\x8danje otrok na spletu_NEWLINE_V prvem letu delovanja Evropskega centra za boj proti kibernetski kriminaliteti je ta skupaj z dr\xc5\xbeavami \xc4\x8dlanicami in sodelujo\xc4\x8dimi partnerji izven EU veliko pozornosti usmeril v boj proti mre\xc5\xbeam pedofilov, ki sodelujejo pri spletnem spolnem izkori\xc5\xa1\xc4\x8danju otrok in za to uporabljajo skrite storitve na temnem spletu, imenovanem tudi darknet._NEWLINE_Evropski center za boj proti kibernetski kriminaliteti je vklju\xc4\x8den v operacije in preiskave, povezane z izdelavo in prodajo gradiv o zlorabi otrok na razli\xc4\x8dnih internetnih platformah. Zagotavlja operativno in analiti\xc4\x8dno podporo pri preiskavah temnega spleta (darknet), kjer pedofili trgujejo z nezakonitimi gradivi o zlorabi otrok na skritih portalih. Operativno in analiti\xc4\x8dno podporo pri preiskavah prav tako zagotavlja na podro\xc4\x8dju spolnega izsiljevanja._NEWLINE_\xc2\xa0-Goljufija v zvezi s pla\xc4\x8dili_NEWLINE_Leta 2013 je EC3 podprl preiskave, na podlagi katerih so prekinili tri razli\xc4\x8dne mednarodne mre\xc5\xbee goljufov s kreditnimi karticami. Leta 2014 pa je EC3 zagotovil operativno in analiti\xc4\x8dno podporo 16 preiskavam o goljufijah v zvezi s pla\xc4\x8dili. \xc2\xa0\n_START_SECTION_\nStruktura organizacije\n_START_PARAGRAPH_\nEC3 uporablja trikotni pristop k boju proti kibernetski kriminaliteti. To pomeni, da se njegova struktura deli na tri oddelke: \xc2\xa0_NEWLINE_-Strate\xc5\xa1ki oddelek, ki se deli na dve ekipi:_NEWLINE_1.\xc2\xa0\xc2\xa0\xc2\xa0\xc2\xa0\xc2\xa0\xc2\xa0Ozave\xc5\xa1\xc4\x8danje in podpora. Oddelek je odgovoren za vzpostavljanje partnerstev ter usklajevanje ukrepov za onemogo\xc4\x8danje kibernetskih gro\xc5\xbeenj in ozave\xc5\xa1\xc4\x8danje vlad dr\xc5\xbeav \xc4\x8dlanic EU o pomanjkljivostih njihove spletne za\xc5\xa1\xc4\x8dite._NEWLINE_2.\xc2\xa0\xc2\xa0\xc2\xa0\xc2\xa0\xc2\xa0Strategija in razvoj, ki je odgovorna za strate\xc5\xa1ke analize, oblikovanje politi\xc4\x8dnih in zakonodajnih okvirov ter razvoj standardiziranega usposabljanja._NEWLINE_-Forenzi\xc4\x8dni oddelek, ki se prav tako deli na dve ekipi:_NEWLINE_1.\xc2\xa0\xc2\xa0\xc2\xa0\xc2\xa0\xc2\xa0Digitalna forenzika_NEWLINE_2.\xc2\xa0\xc2\xa0\xc2\xa0\xc2\xa0\xc2\xa0Forenzika dokumentov_NEWLINE_-Oddelek za operacije, ki se deli na ekipe, ki preiskujejo:_NEWLINE_1. \xc2\xa0 \xc2\xa0 Goljufije v zvezi s pla\xc4\x8dili_NEWLINE_2. \xc2\xa0 \xc2\xa0 Spolno izkori\xc5\xa1\xc4\x8danje otrok na spletu_NEWLINE_3. \xc2\xa0 \xc2\xa0 Visokotehnolo\xc5\xa1ko kriminaliteto_NEWLINE_Pod oddelek za operacije spada tudi posebna delovna skupina imenovana Joint Cybercrime Action Taskforce._NEWLINE_Vse tri oddelke pa vodi in koordinira vodstvo EC3. Trenutni vodja Evropskega centra za kibernetsko kriminaliteto je Steven Wilson, ki je vodenje centra prevzel 18. januarja 2016.\n_START_SECTION_\nJoint Cybercrime Action Taskforce (J-CAT)\n_START_PARAGRAPH_\nJoint Cybercrime Action Taskforce (J-CAT) je skupna delovna skupina za ukrepanje v zvezi s kibernetsko kriminaliteto, ki je bila ustanovljena septembra 2014 znotraj oddelka za operacije. Policijske sile po vsem svetu se soo\xc4\x8dajo s podobnimi oblikami kibernetske kriminalitete, kar zahteva usklajen mednarodni pristop, zato pri tem pomaga Joint Cybercrime Action Taskforce._NEWLINE_Naloga Joint Cybercrime Action Taskforce je vodenje obve\xc5\xa1\xc4\x8devalne in usklajevalne funkcije proti klju\xc4\x8dnim kibernetskim gro\xc5\xbenjam, in sicer tako, da identificira in dolo\xc4\x8di prednostne naloge ter pripravi in spodbudi za\xc4\x8detek \xc4\x8dezmejnih preiskav in operacij._NEWLINE_Oddelek je zadol\xc5\xbeen za:_NEWLINE_- Preiskovanje visokotehnolo\xc5\xa1ke kriminalitete, kamor sodijo zlonamerna programska oprema, botneti in vdori v spletne strani._NEWLINE_- Preiskovanje spletnih goljufij._NEWLINE_- Preiskovanje spolnega izkori\xc5\xa1\xc4\x8danja otrok na spletu._NEWLINE_- Onemogo\xc4\x8danje kaznivih dejanj na spletu, kot so pranje denarja.'